Liachtnstoa is umgem vo d' Schwaizer Kantone St. Gallen und'm Kanton Graubünden im Westn sowia'm esterraichischm Bundeslond Vorarlberg im Ostn. Zomm mid Usbekistan is's oaner vo de zwee Binnenstoutn vo da Wäid, de säim nur vo Binnenstoutn umgem sand. De gsomte westliche Stoutsgrenz za da Schwaiz entspricht 'm Rhein-Valaaf. D' ästliche Stoutsgrenz is prägt vom Oipm-Hochgebirg, 'm Rätikon. 's Lond grenzt auf 41,1 km an d' Schwaiz. 27,1 km vo da Grenzläng entfoin auf'm Kanton St. Gallen und 14,0 km auf'm Kanton Graubünden. D' Grenzläng mid da Republik Esterraich betroug 34,9 km und entfoit väiig aufs Bundeslond Vorarlberg. Da hächste Bunkt vo Liachtnstoa is da Grauspitz mid ner Hächn vo 2599 m. Da tiafste Bunkt is as Ruggeller Riet mit ner Hächn vo 430 m. 's Lond misst an sainer längstn Stäi 24,56 km und an sainer broadastn 12,36 km.